Mitä on teknologian,
taiteen ja tieteen solmukohdassa?
Uteliaisuutta ja ihmetystä,
sillä se ajaa meidät tutkimusretkille,
koska ympärillämme on asioita, joita emme voi nähdä.
Intohimoni on käyttää filmiä
viemään ihmisiä matkoille
läpi ajan ja paikan portaaleiden,
muuttaakseni näkymättömän näkyväksi,
koska se laajentaa
näköpiiriämme,
muuttaa havaintokykyämme,
avaa ymmärrystämme
ja koskettaa sydäntämme.
Tässä näkymiä
3D IMAX -filmiltäni
"Mysteries of the Unseen World."
(Musiikkia)
Liian hidas liike
jää silmältä havaitsematta
ja intervallikuvaus saa meidät tekemään löytöjä
ja laajentamaan näkökulmaamme elämään.
Voimme nähdä, miten organismit tulevat esille ja kasvavat,
miten köynnös säilyy hengissä ryömimällä metsän pohjakerroksesta
auringonvaloa kohden.
Suuremmassa mittakaavassa
ajastettu kuva tekee mahdolliseksi nähdä planeettamme liikkeessä.
Emme näe ainoastaan luonnon valtavia ulottuvuuksia,
vaan myös ihmiskunnan levottoman liikehdinnän.
Jokainen viiru kuvaa matkustajakonetta
ja muuttamalla lentotiedot
ajastetuksi kuvaksi,
voimme nähdä jotakin, joka on alituiseen yllämme,
mutta näkymättömissä:
Yhdysvaltain laajan lentoverkoston.
Sama voidaan tehdä merta kyntäville aluksille.
Tiedot voidaan ajastaa
globaalin talouden liikkeiksi.
Kymmenien vuosien data
näyttää koko planeettamme
yksittäisenä organismina,
jota ylläpitävät kaikilla valtamerillä kiertelevät virrat
ja kaikkialla ilmakehässä kieppuvat pilvet,
salamoita sykkien,
revontulten kruunaamina.
Se voi olla ajastettua kuvaa äärimmillään:
maapallon elävää anatomiaa.
Toisessa ääripäässä
on asioita, joiden liike on liian nopeaa silmillemme,
mutta teknologiamme voi katsoa myös
tuohon maailmaan.
Suurnopeuskamerat
toimivat aivan päinvastoin.
Voimme kuvata tuhansia kertoja
nopeammin kuin näemme.
Voimme nähdä, kuinka luonnon nerokkaat laitteet toimivat,
ja ehkä jopa matkia niitä.
Kun sudenkorento lepattelee ohi,
ei ehkä tajua, että se on
maailman loistavin lentäjä.
Se voi leijua, lentää takaperin,
jopa ylösalaisin.
Seuraamalla siipien markkereita
voi visualisoida niiden tuottaman ilmavirran.
Kukaan ei tuntenut salaisuutta,
mutta kuva kertoo, että sudenkorento pystyy
liikuttamaan kaikkia siipiä eri suuntiin
samanaikaisesti.
Opitaan ehkä rakentamaan
uusia lennokkeja,
jotka auttavat näkemään
tärkeitä ja etäisiä paikkoja.
Olemme jättiläisiä, tietämättömiä asioista,
jotka ovat liian pieniä näkökyvyllemme.
Elektronimikroskooppi laukoo elektroneja,
luoden kuvia,
jotka voivat suurentaa
jopa miljoonakertaisesti.
Tämä on perhosen muna.
Näkymättömiä olentoja asustaa kehomme joka kolkassa,
mukaan lukien punkit, jotka viettävät koko elämänsä
silmäripsissäsi asustellen,
öisin ihollasi ryömiskellen.
Arvaatko, mikä tämä on?
Hain iho.
Toukan suu.
Hedelmäkärpäsen silmä.
Munankuori.
Kirppu.
Etanan kieli.
Luulemme tuntevamme lähes koko eläinkunnan,
mutta miljoonat pikkuruiset lajit
odottavat löytäjäänsä.
Hämähäkilläkin on suuria salaisuuksia,
koska sen seitti on painoonsa nähden
terästä vahvempaa,
mutta täysin elastista.
Tällä matkalla päädymme
nanomaailmaan.
Seitti on sata kertaa ohuempaa
kuin ihmisen hius.
Sen päällä on bakteereita,
niiden lähellä, 10 kertaa pienempänä,
virus.
Sen sisällä, 10 kertaa pienempänä,
kolme DNA-säiettä,
ja voimakkaimpien mikroskooppien suorituskyvyn rajoilla,
yksittäisiä hiiliatomeja.
Voimakkaalla mikroskooppipäällä
voidaan itse asiassa siirtää atomeja
ja voidaan alkaa luoda ihmeellisiä nanolaitteita.
Joskus ne voisivat etsiskellä kehostamme
kaikenlaisia tauteja
ja puhdistaa tukkeutuneita valtimoitamme.
Tulevaisuuden pienet kemialliset koneet
voivat jonain päivänä korjata DNA:ta.
Olemme ottamassa erikoisia edistysaskeleita,
jotka ovat syntyneet pyrkimyksestämme
paljastaa elämän mysteerit.
Loputtomassa kosmisessa pölysateessa
ilma on täynnä siitepölyä,
mikrotimantteja ja -jalokiviä planeetoilta
ja supernovaräjähdyksistä.
Ihmiset jatkavat elämäänsä
näkymättömän ympäröiminä,
tietäen, että monet ympärillämme
näkemistämme asioista
muuttavat iäksi käsityksemme maailmasta,
ja tarkastelemalla näkymättömiä maailmoja
käsitämme asuvamme elävässä universumissa,
ja tämä uusi näkökulma luo ihmetystä
ja innoittaa tutkimusmatkoille
omille takapihoillemme.
Ken tietää, mitä tullaan näkemään
ja mitkä uudet ihmeet muuttavat elämäämme.
Aika näyttää.
(Suosionosoituksia)
Kiitoksia. (Suosionosoituksia)